Româncele muncesc de trei ori mai mult decât franțuzoaicele pentru produsele de igienă intimă. Parlamentul amână de luni bune o lege care ar ieftini tampoanele
Româncele și alte femei din estul Europei sunt nevoite să muncească de trei ori mai mult decât cele din Vest pentru a-și permite produsele de igienă intimă, arată o cercetare publicată recent. Prețurile produselor sunt foarte apropiate de media europeană, dar diferențele la salariul minim le fac mai greu accesibile pentru femeile din România.